Εξωσωματική γονιμοποίηση (IVF)/ ενδοωπλασμική έγχυση σπερματοζωαρίου (ICSI).

Τι είναι η εξωσωματική γονιμοποίηση (IVF, In Vitro Fertilisation) ?
Η εξωσωματική γονιμοποίηση (ΙVF) περιλαμβάνει τη συλλογή των ωαρίων και του σπέρματος τα οποία αναμιγνύονται σε ένα αποστειρωμένο δίσκο στο εργαστήριο και γίνεται γονιμοποίηση έξω από το ανθρώπινο σώμα. Το αποτέλεσμα αυτής της διαδικασία είναι η δημιουργία γονιμοποιημένων εμβρύων.
Τι είναι η ενδοωοπλασμική έγχυση σπερματοζωαρίου; (ICSI: Intra Cytoplasmic Sperm Injection) ?
Η ενδοωοπλασμική έγχυση σπερματοζωαρίου (ICSI) είναι η τεχνική της εγχύσεως ενός μόνο σπερματοζωαρίου μέσα στο ωάριο που έχει σαν αποτέλεσμα τη δημιουργία γονιμοποιημένου εμβρύου, χρησιμοποιώντας μια ειδική διαδικασία στο εργαστήριο.
Τι συμβαίνει σε αυτά τα γονιμοποιημένα έμβρυα μετά από IVF ή ICSI;
Τα έμβρυα παρακολουθούνται 2 ημέρες και καταγράφεται η εξέλιξη τους για να αναγνωριστεί ότι αναπτύσσονται φυσιολογικά. Το πολύ τρία έμβρυα (ανάλογα τις ενδείξεις) μπορεί να μεταφερθούν μέσα στη μήτρα. Μετά ανάλογα τη Ποιότητα των εμβρύων που δεν χρησιμοποιήθηκαν μπορεί να καταψυχθούν σε ειδικές αποθήκες και να μεταφερθούν σε μελλοντικούς κύκλους του ζευγαριού.

Ποιοι ωφελούνται από τη IVF ή ICSI ;
Τα ζευγάρια με:
Για IVF:
Κλειστές, κατεστραμμένες σάλπιγγες ή μη ύπαρξη αυτών.
Ενδομητρίωση.
Προβλήματα ωοθυλακιορρηξίας.
Ανεξήγητη στειρότητα.
Για ICSI:
Ελαττωμένες παράμετροι - χαρακτήρες σπέρματος (κυρίως χαμηλός αριθμός σπερματοζωαρίων).
Κακή φτωχή γονιμοποίηση ωαρίων (σε προηγούμενους κύκλους ΙVF).
Φυσιολογική γονιμοποίηση
Κάθε μήνα ένα ωοθυλάκιο (ωάριο) απελευθερώνεται από την ωοθήκη και περνάει στη σάλπιγγα. Για να εμφανιστεί κύηση, το σπέρμα απελευθερώνεται μέσα στο οπίσθιο κολπικό θόλο κατά τη διάρκεια της συνουσίας και αρχίζει να κινείται για να συναντήσει το ωάριο. Η ένωση τους ακολουθείται από γονιμοποίηση. Το έμβρυο, (ένα γονιμοποιημένο ωάριο) ξεκινά το ταξίδι του από τη σάλπιγγα για τη μήτρα. Μετά από 5 ημέρες περίπου βρίσκεται στο ενδομήτριο μέσα στην ενδομητρική κοιλότητα. Εάν γίνει εμφύτευση ακολουθεί η εξέλιξη της φυσιολογικής κυήσεως.
Έλεγχος και εξετάσεις
Πολλά ζευγάρια που έρχονται για IVF / ICSI έχουν ήδη διαγνωσθεί ότι έχουν μια συγκεκριμένη αιτία υπογονιμότητας από το γυναικολόγο τους. Αυτή η αιτία και η ανάγκη για IVF / ICSI πρέπει να είναι σίγουρα αποδέκτες, Ιατρικά κατοχυρωμένες για να προχωρήσει το ζευγάρι για θεραπεία. Έτσι λοιπόν απαιτούνται πριν την έναρξη:
Αντισώματα ερυθράς: (IgM. IgG αντισώματα)
Πρόσφατο pap - test
Καλλιέργειες κολπικού υγ για : αναερόβια - αερόβια μικρόβια, μύκητες - χλαμύδια, άμεσο - έμμεσο έλεγχο.
Εξέταση σπέρματος : (τουλάχιστον δυο πρόσφατες εξετάσεις σπέρματος στο ίδιο εργαστήριο), και εφόσον απαιτείται ακολουθούν καλλιέργεια σπέρματος, υπέρηχος - TRIPLEX όρχεων.
Υστεροσαλπιγγογραφία στην οποία είναι απαραίτητη η Παρουσία του γυναικολόγου που διερευνά την υπογονιμότητα του ζεύγους.
Λαπαροσκόπηση υστεροσκόπηση.